Ligustrum

Os alfaneiros ou ligustros son os nomes comúns das especies botánicas pertencentes ao xénero Ligustrum, que abrangue arredor dunhas 40-50 especies aceptadas -das case 180 descritas<ref>[http://www.theplantlist.org/browse/A/Oleaceae/Ligustrum/ Ligudtrum en The Plant List]</ref>- de arbustos e arboriñas perennifolias, semiperennifolias ou caducifolias. Nativos de Europa, norte de África, Asia, Australasia, con centro de diversidade na China, o Himalaia, o Xapón e Taiwán. Pertencen á mesma familia da oliveira, as oleáceas.

 Etimoloxía 
Derivado latín do verbo lĭgo, āvi, ātum, āre (atar), pola flexibilidade das súas pólas noviñas que servían para atar feixes; aplicado xa por Plinio o Vello (12,109; 24, 74).

 Descrición 
As flores son miúdas e recendentes e rematan en panículos. Teñen catro pétalos ensortillados e dous estames altos con anteras amarelas ou arroibadas, e entre eles os pistilos baixos; pétalos e estames saen despois que a flor for fertilizada, levando o pistilo ao tubo do cáliz. A floración comeza logo de 330 graos días. Os froitos, en grupos, son bagas drupas miúdas púrpuras ou negras, velenosas para os humanos, porén ben asimiladas por moitas aves. En condicións favorábeis de crecemento, un arbusto individual pode producir milleiros de froitos.

Algunhas especies deste xénero representan un gran problema en Nova Zelandia. De feito, está prohibida a venda ou o cultivo de plantas do xénero Ligustrum por mor aos efectos do seu pole nos asmáticos, xa que se ten demostrado que é un causante de ataques de asma e eccemas en persoas sensíbeis.

O alfaneiro é atacado polas larvas dalgunhas especies de lepidópteros (avelaíñas), entre elas: Hemithea aestivaria, Chloroclysta truncata, Amphipyra pyramidea, Ectropis crepuscularia, Alcis repandata, Odontopera bidentata, Euplexia lucipara, Chloroclystis v-ata ou Peribatodes rhomboidaria.

 Especies aceptadas 
 Ligustrum angustum - China.
 Ligustrum australianum	
 Ligustrum compactum - Himalaia, suroeste da China.
 Ligustrum confusum - Himalaia, Khasi Hills.
 Ligustrum cumingianum Ligustrum delavayanum - Suroeste da China, Myanmar.
 Ligustrum expansum - China.
 Ligustrum gamblei Ligustrum glomeratum 
 Ligustrum gracile - China.
 Ligustrum henryi - China central.
 Ligustrum ibota - Xapón.
 Ligustrum indicum - Himalaia, Indochina
 Ligustrum japonicum - Xapón, Corea.
 Ligustrum leucanthum - China.
 Ligustrum lianum - China.
 Ligustrum lindleyi 
 Ligustrum liukiuense - Taiwán.
 Ligustrum lucidum (alfaneiro chinés) - China, Xapón, Corea.
 Ligustrum micranthum 
 Ligustrum morrisonense - Taiwán.
 Ligustrum myrsinites Ligustrum nepalense Ligustrum novoguineense 
 Ligustrum obovatilimbum - China.
 Ligustrum obtusifolium (sin. L. amurense; alfaneiro xaponés deciduo) - Leste de Asia.
 Ligustrum ovalifolium (alfaneiro xaponés)- Xapón.
 Ligustrum pedunculare - China.
 Ligustrum perrottetii 
 Ligustrum pricei - Taiwán.
 Ligustrum punctifolium Ligustrum quihoui - China.
 Ligustrum retusum - China.
 Ligustrum robustum - China.
 Ligustrum salicinum 
 Ligustrum sempervirens - China occidental.
 Ligustrum sinense (alfaneiro chinés) - China, Taiwán.
 Ligustrum stenophyllum 
 Ligustrum strongylophyllum - China central 
 Ligustrum tamaki+ Ligustrum tenuipes - China.
 Ligustrum tschonoskii - Xapón.
 Ligustrum undulatum 
 Ligustrum vulgare (alfaneiro europeo, ligustro común). Europa, noroeste de África, suroeste de Asia.
 Ligustrum xingrenense - China.
 Ligustrum yunguiense - China.

Na Península Ibérica só están presentes as especies a seguir: L. lucidum, L. ovalifolium e L. vulgare''. Non sendo comúns en Galicia.

Nalgunhas partes do mundo onde non son nativos, algunhas especies de alfaneiro considéranse plantas invasoras, tendo desprazado as especie nativas. É particularmente un problema en América do Norte, onde non hai especies naturais.

 Notas 

 Véxase tamén 

 Outros artigos 
 Alfaneiro

 Ligazóns externas 
 Flora da China: Ligustrum
 Flora de Taiwán: Ligustrum

Categoría:Ligustrum
Categoría:Arbustos